CELEX: 32019R0067
Language: bg
Date: 2019-01-16 00:00:00
Title: Регламент за изпълнение (ЕС) 2019/67 на Комисията от 16 януари 2019 година за налагане на защитни мерки по отношение на вноса на ориз Indica с произход от Камбоджа и Мианмар/Бирма

17.1.2019   
               
               
                  BG
               
               
                  Официален вестник на Европейския съюз
               
               
                  L 15/5
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/67 НА КОМИСИЯТА
         от 16 януари 2019 година
         за налагане на защитни мерки по отношение на вноса на ориз Indica с произход от Камбоджа и Мианмар/Бирма
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (1), и по-специално член 26 от него,
         като има предвид, че:
         1.   ПРОЦЕДУРА
         
         1.1.   Започване
         
         
                     (1)
                  
                  
                     На 16 февруари 2018 г. в Комисията постъпи искане от Италия в съответствие с член 22 от Регламент (ЕС) № 978/2012 (наричан по-долу „Регламента за ОСП“). В искането се призовава към приемането на защитни мерки по отношение на ориз от вида Indica с произход от Камбоджа и Мианмар/Бирма. Подкрепа за отправеното от Италия искане бе изразена и от други държави — членки на Съюза, в които се произвежда ориз — Испания, Франция, Португалия, Гърция, Румъния, България и Унгария.
                  
               
                     (2)
                  
                  
                     След като установи, че искането съдържа достатъчно доказателства за това, че ориз Indica с произход от Мианмар/Бирма и Камбоджа е внасян в обеми и на цени, които причиняват сериозни затруднения на промишлеността на Съюза, на 16 март 2018 г., след като информира държавите членки, Комисията публикува Известие за започване на разследване с оглед налагане на защитни мерки (2).
                  
               
                     (3)
                  
                  
                     За да получи информацията, необходима за извършване на задълбочена оценка, Комисията информира известните производители („преработватели“) на сходни или пряко конкурентни продукти в Съюза и техните сдружения, както и известните преработватели износители и техните федерации, включително правителствата им, като ги прикани да вземат участие в разследването.
                  
               1.2.   Изготвяне на извадка
         
         
                     (4)
                  
                  
                     Предвид големия брой участващи в настоящата процедура производители от Съюза, преработватели износители и вносители и за да може разследването да приключи в нормативно установените срокове, Комисията реши да ограничи разследването до приемлив брой отделни преработватели от Съюза. В съответствие с член 11, параграф 6 от Делегеран регламент (ЕС) № 1083/2013 на Комисията (3) Комисията извърши разследването си въз основа на подбор на представителна извадка.
                  
               
                     (5)
                  
                  
                     В своето известие за започване Комисията заяви, че е направила временен подбор на извадка от преработватели от Съюза въз основа на най-големия представителен обем на производството на сходния продукт, като същевременно е гарантирала представителност на географския обхват. Въпреки че ориз се отглежда в осем държави членки, производството в голяма степен е концентрирано в Италия и Испания — в тези две държави се осъществяват 80 % от общото производство на ориз в Съюза (приблизително 50 % в Италия и 30 % в Испания), поради което те са представителни за промишлеността на Съюза. По тази причина Комисията смята, че е основателно да изпрати въпросници на трима италиански преработватели и на един испански преработвател.
                  
               
                     (6)
                  
                  
                     Една от участващите в процедурата страни изрази съмнения по отношение на представителността на извадката. Тя поиска от Комисията да потвърди обема на производството на включените в извадката преработватели спрямо общото производство на Съюза, както и промените в тяхното състояние спрямо това на промишлеността на Съюза. Както е пояснено в съображение 5, подборът на извадката бе извършен въз основа на най-големия представителен обем на производството, за който е разумно да се очаква, че може да бъде разследван в рамките на наличното време. Тримата включени в извадката италиански преработватели представляват 50 % от производството в Италия през пазарната 2016/2017 година, а включеният в извадката испански преработвател представлява 17 % от производството в Испания през същата година. Разгледани съвкупно, включените в извадката преработватели представляват 26 % от общото производство в Съюза. Освен това през разследвания период, т.е. от 1 септември 2012 г. до 31 август 2017 г., производството на включените в извадката дружества се променя по сходен начин като това на цялата промишленост. Производството на включените в извадката производители намалява с 36 %, а това на цялата промишленост на Съюза — с 38 %. Това подкрепя заключението, че извадката действително е представителна.
                  
               
                     (7)
                  
                  
                     Въпросници бяха изпратени и на някои производители („земеделски стопани“), но поради голямата степен на раздробеност на сектора (около 4 000 производители) това дава само ограничена представа за положението (4).
                  
               
                     (8)
                  
                  
                     Що се отнася до подбора на износителите, в рамките на процедурата за изготвяне на извадка Комисията получи общо 13 отговора от преработватели износители от Камбоджа и 15 отговора от преработватели износители от Мианмар/Бирма. Поради това изготвяне на извадка бе необходимо и всички страни бяха съответно информирани. Въз основа на получената от преработвателите износители информация Комисията първоначално подбра извадка от трима износители от Камбоджа и трима износители от Мианмар/Бирма. Те бяха избрани въз основа на най-големия обем на износа за Съюза. След като обаче впоследствие бяха направени допълнителни оценки и получени допълнителни коментари от федерацията на оризопроизводителите в Камбоджа, се оказа, че двама износители от Камбоджа не са в състояние да окажат съдействие, поради което те бяха заменени. В крайна сметка само едно дружество отговори на въпросника. Що се отнася до Мианмар/Бирма, накрая всичките три избрани дружества отговориха на въпросника.
                  
               
                     (9)
                  
                  
                     В отговор на известието за започване своя интерес заявиха четирима несвързани вносители. Предвид ограничения брой оказали съдействие вносители не беше сметнато за необходимо да се изготвя извадка. Комисията изпрати въпросник на всичките четири дружества, но не всички от тях предоставиха пълен отговор.
                  
               1.3.   Контролни посещения
         
         
                     (10)
                  
                  
                     Комисията потърси и провери цялата информация, която счете за необходима за провеждане на своите разследвания. В съответствие с член 12 от Делегиран регламент (ЕС) № 1083/2013 бяха извършени контролни посещения в помещенията на следните дружества:
                     
                                 а)
                              
                              
                                 преработватели:
                                 
                                             —
                                          
                                          
                                             Riso Scotti S.p.a. и свързаното дружество (Riso Scotti Danubio), Италия,
                                          
                                       
                                             —
                                          
                                          
                                             Curti S.r.l. и свързаното дружество (Riso Ticino Soc. Coop.), Италия,
                                          
                                       
                                             —
                                          
                                          
                                             Riso Viazzo S.r.l., Италия,
                                          
                                       
                                             —
                                          
                                          
                                             Herba Ricemills S.L., Испания;
                                          
                                       
                           
                                 б)
                              
                              
                                 сдружения:
                                 
                                             —
                                          
                                          
                                             Ente Nazionale Risi (Enterisi), Италия.
                                          
                                       
                           
               1.4.   Разследван период
         
         
                     (11)
                  
                  
                     Разследването обхвана последните пет пазарни години, т.е. периода от 1 септември 2012 г. до 31 август 2017 г. („разследвания период“).
                  
               1.5.   Разгласяване
         
         
                     (12)
                  
                  
                     След разгласяването Комисията получи осем изявления, включително от Италия и Испания. Комисията получи изявления и от три дружества и едно сдружение, които не представляваха заинтересовани страни. Въпреки че тези страни не бяха регистрирани като заинтересовани страни, техните коментари бяха в голяма степен взети предвид и разгледани в заключенията на Комисията, тъй като в по-голямата си част съответстваха на коментарите на регистрираните заинтересовани страни.
                  
               2.   РАЗГЛЕЖДАН ПРОДУКТ И СХОДЕН ИЛИ ПРЯКО КОНКУРЕНТЕН ПРОДУКТ
         
         2.1.   Разглеждан продукт
         
         
                     (13)
                  
                  
                     „Разглежданият продукт“ е полубланширан или бланширан ориз Indica с произход от Камбоджа и Мианмар/Бирма, за който се прилага освобождаване от мита с оглед на Регламента за ОСП и който понастоящем е класиран в кодове по КН 1006 30 27, 1006 30 48, 1006 30 67 и 1006 30 98.
                  
               
                     (14)
                  
                  
                     Разглежданият продукт се внася в Съюза или в насипно състояние, за по-нататъшна преработка (мелене, почистване и опаковане), или в малки торби с вместимост до 5 kg или между 5 kg и 20 kg, които могат да се продават от търговци на дребно без допълнителна преработка.
                  
               2.2.   Сходен или пряко конкурентен продукт
         
         
                     (15)
                  
                  
                     Двата основни вида ориз са Indica и Japonica. Първият вид е ориз с дълги зърна, които не се слепват след готвене. Вторият вид, Japonica, е сравнително кръгъл вид ориз. Зърната се слепват и се използват за ястия като паеля или ризото.
                  
               
                     (16)
                  
                  
                     При прибирането на реколтата оризът е с обвивка и се нарича „неолющен ориз“. След прибирането на реколтата оризът се подлага на поредица от процеси на мелене. „Олющен ориз“ е оризът, чиято обвивка е отстранена. Необходимо е допълнително мелене, за да се получи „полубланширан ориз“ или „бланширан ориз“.
                  
               
                     (17)
                  
                  
                     В настоящата оценка Комисията определи произвеждания в Съюза бланширан или полубланширан ориз Indica за сходен или пряко конкурентен продукт на разглеждания продукт.
                  
               
                     (18)
                  
                  
                     Както произвежданият в Съюза, така и внасяният бланширан или полубланширан ориз Indica действително имат едни и същи основни физически, технически и химични характеристики. Те са предназначени за едни и същи видове употреба и се продават чрез подобни или идентични канали за продажби за един и същ вид потребители. Тези потребители са или търговци на дребно, или преработватели в Съюза.
                  
               2.3.   Представени от страните коментари
         
         
                     (19)
                  
                  
                     След разгласяването няколко заинтересовани страни (5) заявиха, че ароматният ориз Indica следва да бъде изключен от обхвата на разследването, понеже има различни характеристики от тези на другите видове ориз Indica и понеже не се конкурира с произвеждания в Съюза ориз. Те заявиха също така, че от 2017 г. насам ароматният ориз се класира в различен код по КН, което потвърждава заключенията, че този вид ориз е различен от останалите.
                  
               
                     (20)
                  
                  
                     На първо място следва да се отбележи, че както се потвърждава от различни заинтересовани страни, оризът Indica обхваща широка гама от конкретни видове и сортове ориз, включително ароматен ориз. Въпреки че между всички тези видове има леки различия, напр. по отношение на вкуса или структурата, те все пак имат едни и същи основни физически, технически и химични характеристики.
                  
               
                     (21)
                  
                  
                     Освен това всички тези различни видове имат един и същ вид крайна употреба, преработват се от едни и същи преработватели, продават се чрез едни и същи търговски канали и се конкурират помежду си. Фактът, че от 2017 г. насам съществува конкретен код по КН за ароматен ориз, не е от значение, тъй като в съответствие с посоченото в известието за започване кодовете по КН се дават само за информация и не представляват решаващ фактор при дефинирането на продукта за целите на разследване за търговска защита. Поради това твърденията бяха отхвърлени.
                  
               3.   НАЛИЧИЕ НА СЕРИОЗНИ ЗАТРУДНЕНИЯ
         
         3.1.   Определение за промишленост на Съюза
         
         
                     (22)
                  
                  
                     В съответствие с Регламента за ОСП съответната промишленост следва да се състои от преработватели на сходни или пряко конкурентни продукти. В конкретния случай Комисията счита, че промишлеността на Съюза се състои от преработватели на ориз. Преработвателите на ориз преработват отгледан/произведен в Съюза ориз, който се конкурира пряко с изнасяния от Мианмар/Бирма или Камбоджа бланширан или полубланширан ориз Indica.
                  
               
                     (23)
                  
                  
                     В своето искане Италия заяви, че предвид тясната връзка между земеделските стопани и преработвателите, и двете групи следва да са обект на разглеждането за целите на оценката на вредата. Въпреки че земеделските стопанин може да бъдат сериозно засегнати от вноса на ориз от Камбоджа и Мианмар/Бирма, те следва да се считат по-скоро за доставчик на суровина, отколкото за преработвател на сходни или пряко конкурентни продукти.
                  
               3.2.   Потребление в Съюза
         
         
                     (24)
                  
                  
                     Потреблението на ориз Indica в Съюза бе установено въз основа на събраните от Комисията данни от държавите членки и на осигуряваната от Евростат статистика за вноса (6).
                  
               
                     (25)
                  
                  
                     Потреблението в Съюза се изменя по следния начин:
                     
                                  
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 Общо потребление в Съюза (в тонове)
                              
                              
                                 1 061 793 
                              
                              
                                 1 146 701 
                              
                              
                                 1 090 662 
                              
                              
                                 1 040 969 
                              
                              
                                 993 184 
                              
                           
                                 
                                    Индекс (2012/2013 г. = 100)
                                 
                              
                              
                                 
                                    100
                                 
                              
                              
                                 
                                    108
                                 
                              
                              
                                 
                                    103
                                 
                              
                              
                                 
                                    98
                                 
                              
                              
                                 
                                    94
                                 
                              
                           
                                 
                                    Източник: съставени от Комисията данни въз основа на получени от държавите членки и Евростат данни — еквивалент на бланширан ориз Indica.
                              
                           
               
                     (26)
                  
                  
                     Потреблението на ориз Indica в Съюза намалява с 6 % през разследвания период. Най-високо равнище на потребление е достигнато през 2013/2014 г. (+ 8 %), като през същата година се наблюдава значително увеличение на вноса на ориз Indica от Камбоджа и Мианмар/Бирма, което води до насищане на пазара. През следващите пазарни години потреблението отбелязва тенденция на намаление.
                  
               3.3.   Изменение на вноса
         
         
                     (27)
                  
                  
                     Вносът на разглеждания продукт в Съюза от Камбоджа и Мианмар/Бирма се изменя по следния начин:
                     
                                  
                              
                              
                                  
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 Камбоджа
                              
                              
                                 тонове
                              
                              
                                 163 337 
                              
                              
                                 228 878 
                              
                              
                                 251 666 
                              
                              
                                 299 740 
                              
                              
                                 249 320 
                              
                           
                                 
                                    индекс
                                 
                              
                              
                                 
                                    100
                                 
                              
                              
                                 
                                    140
                                 
                              
                              
                                 
                                    154
                                 
                              
                              
                                 
                                    184
                                 
                              
                              
                                 
                                    153
                                 
                              
                           
                                 Мианмар/Бирма
                              
                              
                                 тонове
                              
                              
                                 2 075 
                              
                              
                                 28 856 
                              
                              
                                 52 680 
                              
                              
                                 36 088 
                              
                              
                                 62 683 
                              
                           
                                 
                                    индекс
                                 
                              
                              
                                 
                                    100
                                 
                              
                              
                                 
                                    1 391 
                                 
                              
                              
                                 
                                    2 539 
                                 
                              
                              
                                 
                                    1 739 
                                 
                              
                              
                                 
                                    3 021 
                                 
                              
                           
                                 Общо
                              
                              
                                 тонове
                              
                              
                                 165 412 
                              
                              
                                 257 734 
                              
                              
                                 304 346 
                              
                              
                                 335 828 
                              
                              
                                 312 003 
                              
                           
                                 
                                    индекс
                                 
                              
                              
                                 
                                    100
                                 
                              
                              
                                 
                                    156
                                 
                              
                              
                                 
                                    184
                                 
                              
                              
                                 
                                    203
                                 
                              
                              
                                 
                                    189
                                 
                              
                           
                                 
                                    Източник: статистика на Евростат (полубланширан ориз, превърнат в еквивалент на бланширан ориз) и съставени от Комисията данни въз основа на получени от държавите членки данни. За целите на превръщането на количествата, свързани с различните етапи на преработката на ориз (неолющен, олющен, полубланширан или бланширан), е определен коефициент за превръщане с Регламент (ЕО) № 1312/2008 на Комисията от 19 декември 2008 г. за определяне на коефициентите за превръщане, разходите за преработка и стойността на субпродуктите на различните етапи от преработката на ориз (ОВ L 344, 20.12.2008 г., стр. 56). Например коефициентът за превръщане на олющен ориз Indica в бланширан ориз Indica е 0,69. Той се прилага както за вноса, така и за произведения в Съюза ориз.
                              
                           
               
                     (28)
                  
                  
                     Обемът на вноса от Камбоджа се увеличава от 163 000 тона на 249 000 тона. Увеличението на този внос е значително до 2015/2016 г., след което се наблюдава лек спад, който съвпада с намаление на потреблението през 2016/2017 г. Въпреки намалението равнището на вноса остава с 50 % по-високо от това през 2012/2013 г. В края на разследвания период Камбоджа представлява 25 % от общия внос.
                  
               
                     (29)
                  
                  
                     Що се отнася до вноса от Мианмар/Бирма, той също отбелязва огромно увеличение през разследвания период — от 2 000 на 62 000 тона. Равнището му обаче остава под това на вноса от Камбоджа. В края на разследвания период вносът от Мианмар/Бирма представлява 6,3 % от общия внос на ориз в Съюза (вж. таблицата за пазарния дял по-долу).
                  
               
                     (30)
                  
                  
                     Изразен като пазарен дял, вносът се изменя по следния начин:
                     
                                  
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 Пазарен дял на Камбоджа (%)
                              
                              
                                 15,4
                              
                              
                                 20,0
                              
                              
                                 23,1
                              
                              
                                 28,8
                              
                              
                                 25,1
                              
                           
                                 Пазарен дял на Мианмар/Бирма (%)
                              
                              
                                 0,2
                              
                              
                                 2,5
                              
                              
                                 4,8
                              
                              
                                 3,5
                              
                              
                                 6,3
                              
                           
                                 Общо
                              
                              
                                 15,6
                              
                              
                                 22,5
                              
                              
                                 27,9
                              
                              
                                 32,3
                              
                              
                                 31,4
                              
                           
                                 
                                    Източник: Евростат и съставени от Комисията данни въз основа на получени от държавите членки данни в еквивалент на бланширан ориз.
                              
                           
               
                     (31)
                  
                  
                     Камбоджа значително увеличава своя пазарен дял от 15,4 % на 25,1 %, докато пазарният дял на Мианмар/Бирма се увеличава от 0,2 % на 6,3 %.
                  
               
                     (32)
                  
                  
                     Изменението на цените следва показаните тенденции:
                     
                                  
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 Цена на вноса от Камбоджа (EUR/тон)
                              
                              
                                 588,4
                              
                              
                                 512,8
                              
                              
                                 562,6
                              
                              
                                 547,4
                              
                              
                                 552,2
                              
                           
                                 
                                    Индекс (2012/2013 г. = 100)
                                 
                              
                              
                                 
                                    100
                                 
                              
                              
                                 
                                    87
                                 
                              
                              
                                 
                                    96
                                 
                              
                              
                                 
                                    93
                                 
                              
                              
                                 
                                    94
                                 
                              
                           
                                 Цена на вноса от Мианмар/Бирма (EUR/тон)
                              
                              
                                 420,0
                              
                              
                                 366,5
                              
                              
                                 414,7
                              
                              
                                 410,1
                              
                              
                                 405,4
                              
                           
                                 
                                    Индекс (2012/2013 г. = 100)
                                 
                              
                              
                                 
                                    100
                                 
                              
                              
                                 
                                    87
                                 
                              
                              
                                 
                                    99
                                 
                              
                              
                                 
                                    98
                                 
                              
                              
                                 
                                    97
                                 
                              
                           
                                 Среднопретеглена цена
                              
                              
                                 586,3
                              
                              
                                 496,2
                              
                              
                                 536,7
                              
                              
                                 532,6
                              
                              
                                 523,1
                              
                           
                                 
                                    Индекс (2012/2013 г. = 100)
                                 
                              
                              
                                 
                                    100
                                 
                              
                              
                                 
                                    85
                                 
                              
                              
                                 
                                    92
                                 
                              
                              
                                 
                                    91
                                 
                              
                              
                                 
                                    89
                                 
                              
                           
                                 
                                    Източник: Евростат.
                              
                           
               
                     (33)
                  
                  
                     Общото намаление на цените на вноса от Камбоджа е 6 %, докато цената на вноса от Мианмар/Бирма намалява с 3 %. Въпреки че въз основа на сравнение между средната цена на вноса и единичните продажни цени на промишлеността на Съюза (вж. съображение 64) намалението на цените на вноса от Камбоджа и Мианмар/Бирма е ограничено, бе установено, че както цените на вноса от Камбоджа, така и тези на вноса от Мианмар/Бирма (въз основа на данни от Евростат) значително подбиват цените в Съюза — съответно с 22 % и 43 %.
                  
               
                     (34)
                  
                  
                     След разгласяването министерството на търговията на Камбоджа (наричано по-долу „Камбоджа“) оспори използваната от Комисията методология за изчисляване на маржовете на подбиване на цените. Бе заявено, че разходите след вноса не са добавени при изчисляването на експортната цена на Камбоджа и че подбиването на цените е основано на сравнение между средни цени, без да се вземе предвид различното ниво на търговия. Камбоджа изрази съмнения също така за това дали данните, предоставени от оказалите съдействие износите, са използвани за целите на определянето на вредата.
                  
               
                     (35)
                  
                  
                     Предвид представените ѝ след разгласяването аргументи Комисията реши да преразгледа своите изчисления за подбиването на цените, за да включи съответните разходи след вноса или транспортни разходи, да отрази различията по отношение на нивото на търговия, които оказват въздействие върху сравнимостта на цените, и да използва данните, предоставени от оказалите съдействие износители, доколкото е възможно.
                  
               
                     (36)
                  
                  
                     За да гарантира обективно сравнение, Комисията реши да коригира цените на вноса в съответствие с искането на Камбоджа, за да вземе предвид разходите след вноса. От друга страна Комисията сметна, че цените на промишлеността на Съюза следва също да бъдат коригирани, за да се вземат предвид разходите за превоз на ориз от Южна Европа (в случая Италия и Испания) до Северна Европа, тъй като конкуренцията за полубланширан и бланширан ориз Indica се осъществява основно в Северна Европа. Въз основа на наличната информация (данни, получени в хода на предишно разследване по отношение на друг хранителен продукт, а именно сатсумаси) Комисията оцени разходите след вноса на приблизително 2 % от цената на вноса, а разходите за превоз до Съюза на 49 EUR/тон, като бе използвана информация, съдържаща се в жалбата и проверена по време на разследването на място.
                  
               
                     (37)
                  
                  
                     Освен това, за да отрази разликите по отношение на нивата на търговия, Комисията извърши ценовото сравнение, като взе предвид продажбите на бланширан ориз в насипно състояние и продажбите в малки опаковки. Следва да се отбележи, че въз основа на извлечени от кодовете по КН статистически данни е видно, че докато Камбоджа изнася ориз както в насипно състояние, така и в малки опаковки, износът от Мианмар/Бирма е почти изцяло в насипно състояние.
                  
               
                     (38)
                  
                  
                     На последно място, бе решено експортната цена да бъде определена въз основа на получените от производители износители отговори на въпросника. В случая на Камбоджа, тъй като на въпросника отговори само един износител от тази държава, не бе възможно да бъде изготвена извадка. Понеже оказалият съдействие износител представлява само много малка част от вноса от Камбоджа, се наложи Комисията да използва най-надеждните налични данни в съответствие с член 13 от Делегиран регламент (ЕС) № 1083/2013. Поради това в случая на Камбоджа бяха използвани получени от Евростат цени. За Мианмар/Бирма бяха използвани цените от отговорите на въпросника.
                  
               
                     (39)
                  
                  
                     Въз основа на гореизложеното Комисията стигна до заключението, че подбиването на цените за продажбите в насипно състояние е 13 % за Камбоджа и 43 % за Мианмар/Бирма. Що се отнася до сравняването на цените на опакования ориз, установеното подбиване на цените за Камбоджа е 14 %.
                  
               
                     (40)
                  
                  
                     Така се получава, че тази ценова разлика между внасяния и произвеждания в Съюза ориз е значителна, особено предвид това, че оризът по принцип е чувствителен по отношение на цената продукт. Като цяло потребителите не правят разлика между видовете ориз с различен произход.
                  
               
                     (41)
                  
                  
                     Камбоджа заяви също така, че установяването от страна на Комисията на сериозни затруднения е било извършено въз основа на кумулативна оценка на въздействието на вноса на ориз от Камбоджа и Мианмар/Бирма върху обемите и цените. Това твърдение обаче бе отхвърлено, тъй като е явно, че при гореизложения анализ се прави разграничение между положението в Камбоджа и това в Мианмар/Бирма.
                  
               
                     (42)
                  
                  
                     В заключение се отбелязва, че през разследвания период вносът от Камбоджа и Мианмар/Бирма се увеличава както в абсолютно изражение, така и като пазарен дял. Въпреки че общият обем на вноса отбелязва лек спад през 2016/2017 г., като цяло той остава на много по-високо равнище от това в началото на разследвания период. Освен това комбинираната среднопретеглена цена на вноса от двете държави намалява през разследвания период и значително подбива цените в Съюза.
                  
               3.4.   Икономическо състояние на промишлеността на Съюза
         
         3.4.1.   Общи бележки
         
         
                     (43)
                  
                  
                     В съответствие с член 23 от Регламента за ОСП следва да се приеме, че сериозни затруднения са налице при влошаване на икономическото и/или финансовото положение на преработвателите от Съюза. При проверката за наличие на влошаване Комисията следва да вземе предвид посочените в член 23 фактори относно преработвателите от Съюза, ако има такава информация.
                  
               
                     (44)
                  
                  
                     Както бе посочено в съображение 5, за установяването на сериозни затруднения, възникнали за промишлеността на Съюза, Комисията използва изготвяне на извадка. За целите на определянето на вредата Комисията направи разграничение между макроикономическите и микроикономическите показатели за вредата.
                  
               
                     (45)
                  
                  
                     Комисията извърши оценка на макроикономическите показатели (пазарен дял, производство и запаси — вносът е анализиран по-горе), като използва месечно събирани общи пазарни данни въз основата на производството на ориз, превърнато в еквивалент на бланширан ориз). Надеждни данни за несъстоятелността и заетостта в промишлеността на Съюза липсват, поради което в анализа не бяха използвани такива данни.
                  
               
                     (46)
                  
                  
                     Комисията извърши оценка на микроикономическите показатели (цени и рентабилност) въз основа на проверените данни на нивото на извадката. Поради липсата на данни на макро равнище производственият капацитет също бе анализиран на нивото на извадката.
                  
               3.4.2.   Макроикономически показалите
         
         
                     (47)
                  
                  
                     Пазарният дял на промишлеността на Съюза през разследвания период се изменя по следния начин:
                     
                                  
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 Пазарен дял (%)
                              
                              
                                 61,4
                              
                              
                                 54,8
                              
                              
                                 46,7
                              
                              
                                 40,5
                              
                              
                                 39,3
                              
                           
                                 
                                    Индекс (2012/2013 г. = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    80
                                 
                              
                              
                                 
                                    66
                                 
                              
                              
                                 
                                    62
                                 
                              
                           
                                 
                                    Източник: съставени от Комисията данни въз основа на получени от държавите членки данни.
                              
                           
               
                     (48)
                  
                  
                     Пазарният дял също спада значително от 61 % на 39 %, т.е намаление от повече от 20 процентни пункта.
                  
               
                     (49)
                  
                  
                     Производството на промишлеността на Съюза на ориз Indica също следва тенденция на значителен спад през разследвания период:
                     
                                  
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 Производствен обем (тонове)
                              
                              
                                 685 183 
                              
                              
                                 692 740 
                              
                              
                                 547 908 
                              
                              
                                 449 313 
                              
                              
                                 423 962 
                              
                           
                                 
                                    Индекс (2012/2013 г. = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    80
                                 
                              
                              
                                 
                                    66
                                 
                              
                              
                                 
                                    62
                                 
                              
                           
                                 
                                    Източник: съставени от Комисията данни въз основа на получени от държавите членки данни.
                              
                           
               
                     (50)
                  
                  
                     Производството намалява с почти 40 % — от 685 000 тона на 424 000 тона.
                  
               
                     (51)
                  
                  
                     Запасите на бланширан ориз в Съюза се увеличават с 4 % през разследвания период — от 255 000 тона на 265 000 тона. Първоначално те значително нарастват с 11 %, след което отбелязват лек спад.
                  
               
                     (52)
                  
                  
                     След разгласяването Камбоджа заяви, че данните за производството в Съюза не са верни, тъй като разликата между тези данни и данните за продажбите не съответства на отчетените по-долу данни за запасите в края на периода. Действително Комисията предостави само частично изчисление, тъй като данните не отразяват запасите в началото на периода, използването на ориз като семена и т.н. При все това изчислението е в съответствие с използваното от Комисията за баланса (вж. съображение 24).
                     
                                  
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 Запаси в края на периода (тонове)
                              
                              
                                 255 301 
                              
                              
                                 280 507 
                              
                              
                                 283 126 
                              
                              
                                 272 136 
                              
                              
                                 264 766 
                              
                           
                                 
                                    Индекс (2012/2013 г. = 100)
                                 
                              
                              
                                 
                                    100
                                 
                              
                              
                                 
                                    110
                                 
                              
                              
                                 
                                    111
                                 
                              
                              
                                 
                                    107
                                 
                              
                              
                                 
                                    104
                                 
                              
                           
                                 
                                    Източник: съставени от Комисията данни въз основа на получени от държавите членки данни.
                              
                           
               
                     (53)
                  
                  
                     Поради липсата на данни за производственият капацитет на макро равнище Комисията разгледа тези данни на нивото на извадката. Площта в Съюза, заделена за отглеждането на ориз Indica, обаче е сравнително точен показател за наличния за преработвателите ориз Indica, а съответно и за потенциалното използване на капацитета от тяхна страна. През разследвания период тази площ отбелязва общо намаление от 37 % и се изменя по следния начин:
                     
                                  
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 Площ (хектари)
                              
                              
                                 145 781 
                              
                              
                                 145 783 
                              
                              
                                 124 270 
                              
                              
                                 101 865 
                              
                              
                                 91 685 
                              
                           
                                 
                                    Индекс (2012/2013 г. = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    85
                                 
                              
                              
                                 
                                    70
                                 
                              
                              
                                 
                                    63
                                 
                              
                           
                                 
                                    Източник: съставени от Комисията данни въз основа на получени от държавите членки данни.
                              
                           
               3.4.3.   Микроикономически показалите
         
         
                     (54)
                  
                  
                     Въз основа на получените от преработвателите от Съюза отговори на въпросника цените и рентабилността се изменят по следния начин:
                     
                                  
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 Цена (EUR/тон)
                              
                              
                                 667,3
                              
                              
                                 649,5
                              
                              
                                 693,3
                              
                              
                                 728,3
                              
                              
                                 711,5
                              
                           
                                 
                                    Индекс (2012/2013 г. = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    104
                                 
                              
                              
                                 
                                    109
                                 
                              
                              
                                 
                                    107
                                 
                              
                           
                                 Рентабилност (%)
                              
                              
                                 1,4
                              
                              
                                 0,1
                              
                              
                                 1,5
                              
                              
                                 4,3
                              
                              
                                 1,2
                              
                           
                                 
                                    Индекс (2012/2013 г. = 100)
                                 
                              
                              
                                 
                                    100
                                 
                              
                              
                                 
                                    8
                                 
                              
                              
                                 
                                    107
                                 
                              
                              
                                 
                                    312
                                 
                              
                              
                                 
                                    88
                                 
                              
                           
                                 
                                    Източник: отговори на въпросника (Предоставените от преработвателите данни се основават на календарни, а не на пазарни години. Предвид това, че тези периоди се припокриват в значителна степен, тенденциите все пак остават представителни за разследвания период).
                              
                           
               
                     (55)
                  
                  
                     Единичните цени на включените в извадката преработватели се увеличават със 7 % през разследвания период. Въз основа на извършените от Комисията проверки изглежда, че предвид нарастващия натиск от страна на вноса на ниски цени включените в извадката преработватели от Съюза са решили по възможност да концентрират своите продажби върху малки обеми полубланширан и бланширан ориз Indica и върху маркови продукти, вместо да продават на дистрибутора под собствена марка на търговеца.
                  
               
                     (56)
                  
                  
                     Като са променили първоначалния си продуктов микс, преработвателите от Съюза са успели да поддържат стабилно равнище на рентабилност за сметка на пазарния си дял, който драстично намалява. Тази промяна в продуктовия микс обаче може да е помогнала, особено през 2015/2016 г. (когато рентабилността дори се увеличава), но през 2016/2017 г. нивата на рентабилност отново намаляват. В положението от 2016/2017 г., за който период е установено, че цените на вноса значително подбиват цените в Съюза (съответно с 22 % и 43 %), тази стратегия може да представлява само краткосрочно решение. В близко бъдеще преработвателите ще продължат да са подложени на все по-голям натиск от ниските цени на вноса. Действително Камбоджа вече предприе частични стъпки за пренасочване на продажбите в насипно състояние към продажби на дребно на продукти в малки опаковки. Този канал за продажби дава възможност за по-голяма печалба от печалбата при продажбите в насипно състояние и вероятно Камбоджа ще е все по-активна в продажбите и конкуренцията с промишлеността на Съюза на това ниво, включително на нивото на пазарните ниши.
                  
               
                     (57)
                  
                  
                     Що се отнася до рентабилността, тя остава сравнително стабилна, но на ниско ниво, тъй като увеличението на цената успява да компенсира загубата по отношение на обема. Освен това ниво на рентабилност от 1-2 % е много под нивото от 6 %, което се счита за достатъчна рентабилност, необходима за покриване на пълните производствени разходи и разходите за инвестиции, научноизследователска и развойна дейност и иновации.
                  
               
                     (58)
                  
                  
                     След разгласяването една от страните поиска допълнително информация за използваната в горния параграф стойност от 6 %. При модернизирането през 2018 г. на инструментите на ЕС за търговска защита, в съответното законодателство е определено, че при изчисляването на маржа на вредата нивото на доходност, което може да се очаква при нормални условия на конкуренция, не може да е под 6 % (7). Тази референтна стойност, която се използва при разследвания за търговска защита, е приложима и при разследване с оглед налагане на защитни мерки. Това е причината Комисията да я използва и в настоящия случай.
                  
               
                     (59)
                  
                  
                     Производственият капацитет на промишлеността на Съюза за сходния продукт, т.е. ориз Indica, трудно може да се оцени, тъй като преработвателната промишленост може да използва този капацитет за преработка както на ориз Indica, така и на ориз Japonica, без значение дали е внасян или отглеждан в Съюза. Освен това липсват макроданни (вж. по-горе). Въз основа на извадката използването на капацитета, както е показано по-долу, намалява от 22 % на 14 %. Тези стойности изглеждат относително ниски, поради това че се основават на сравнение на производството на сходния продукт (ориз Indica) спрямо внедрения производствен капацитет за всички видове ориз.
                     
                                  
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 Използване на капацитета (%)
                              
                              
                                 22,1
                              
                              
                                 21,1
                              
                              
                                 19,0
                              
                              
                                 13,0
                              
                              
                                 14,0
                              
                           
                                 
                                    Индекс (2012/2013 г. = 100)
                                 
                              
                              
                                 
                                    100
                                 
                              
                              
                                 
                                    96
                                 
                              
                              
                                 
                                    86
                                 
                              
                              
                                 
                                    59
                                 
                              
                              
                                 
                                    64
                                 
                              
                           
                                 
                                    Източник: отговори на въпросника.
                              
                           
               3.4.4.   Заключение
         
         
                     (60)
                  
                  
                     В заключение се отбелязва, че икономическото състояние на промишлеността на Съюза се влошава. Докато вносът от Камбоджа и Мианмар/Бирма се увеличава значително в абсолютно изражение, промишлеността на Съюза губи около 6 % от своя пазарен дял в полза на Мианмар/Бирма и 10 % в полза на Камбоджа. Промишлеността на Съюза е също така обект на значително подбиване на цените в размер на 22 % и 43 %. Производството в Съюза намалява с още 38 %. Поради това икономическите затруднения през разследвания период се изразяват най-вече по отношение на обема. Преработвателите от Съюза са решили да не намаляват ценовото си равнище въпреки конкуренцията от вноса на ниски цени и са запазили определено ниво на доходност. Преработвателите от Съюза действително са решили при възможност да променят своя продуктов микс и да се концентрират върху пазарни ниши и маркови продукти, за да запазят своето ниво на доходност въпреки намаляването на техните продажби и техния производствен обем. Това обаче е само временно решение, тъй като вносът от Камбоджа и Мианмар/Бирма вече е пренасочен, макар и в ограничена степен, от продажби в насипно състояние към продажби в малки опаковки, като се конкурира с промишлеността на Съюза и на нивото на пазара на дребно. Очаква се и двете държави да увеличат своя внос на ниски цени в рамките на този по-рентабилен канал за продажби, както и да се конкурират на пазарни ниши и с маркови продукти, което ще има неблагоприятни последствия и за финансовото състояние на промишлеността на Съюза.
                  
               4.   ПРИЧИННО-СЛЕДСТВЕНА ВРЪЗКА
         
         
                     (61)
                  
                  
                     Комисията установи, че съществува причинно-следствена връзка между обема на вноса на разглеждания продукт, от една страна, и сериозните затруднения на преработвателите от Съюза, от друга страна, на основание на посоченото по-долу. Комисията анализира също така въпроса дали сериозните затруднения не се дължат на фактори, различни от вноса и цените.
                  
               4.1.   Въздействие на вноса от Камбоджа и Мианмар/Бирма
         
         
                     (62)
                  
                  
                     От графиката по-долу е явно, че увеличаването на вноса от Камбоджа и Мианмар/Бирма и влошаването на състоянието на промишлеността на Съюза съвпадат във времето, което се потвърждава от значителната загуба на пазарен дял, причиняваща сериозни затруднения на преработвателите от Съюза.
                     Камбоджа/Мианмар/Бирма
                     ЕС
                     2015/2016 г.
                     2014/2015 г.
                     2013/2014 г.
                     2012/2013 г.
                     2016/2017 г.
                     Пазарен дял
                     70,0 %
                     60,0 %
                     50,0 %
                     40,0 %
                     30,0 %
                     20,0 %
                     10,0 %
                     0,0 %
                     
                                 
                                    Източник:
                                 
                              
                              Евростат и съставени от Комисията данни въз основа на получени от държавите членки данни.
                           
               
                     (63)
                  
                  
                     Комисията смята, че вносът от Камбоджа и Мианмар/Бирма е причинил сериозни затруднения и разгледан поотделно за всяка от държавите. Действително вносът от Камбоджа и Мианмар/Бирма, разгледан поотделно за всяка от държавите, се увеличава както като абсолютен обем (съответно с 53 % и повече от 2 000 %), така и като пазарен дял (съответно с 9,7 и 6,1 процентни пункта). Освен това както вносът от Камбоджа, така и този от Мианмар/Бирма подбиват цените в Съюза (съответно с около 22 % и 43 %). Поради това може да се заключи, че както вносът от Камбоджа, така и този от Мианмар/Бирма са причинили сериозни затруднения на промишлеността на Съюза.
                  
               
                     (64)
                  
                  
                     Рязкото увеличаване на вноса от Камбоджа и Мианмар/Бирма се обяснява с ниските му цени, които значително подбиват цените на промишлеността на Съюза. Оризът Indica е чувствителен по отношение на цената продукт, особено предвид факта, че потребителите по принцип не правят разлика между продуктите от Съюза и вносните продукти. За повечето потребители, които купуват ориз на дребно, произходът на ориза е неизвестен. Това важи особено в случаите, когато оризът се продават под собствена марка на търговеца на дребно. Като предлагат ориз на много ниска цена, както е видно от посочените в съображение 33 нива на подбиване на цените, Камбоджа и Мианмар/Бирма са успели значително и рязко да увеличат своя износ на ориз за пазара на Съюза. Освен това Камбоджа — която по-рано изнасяше ориз предимно в насипно състояние за по-нататъшна преработка в Съюза — продава все по-големи количества опакован ориз директно на търговците на дребно от Съюза, което води до допълнителен натиск върху цените и по-интензивна конкуренция на нивото на преработвателите в Съюза.
                  
               4.2.   Други фактори
         
         
                     (65)
                  
                  
                     Бяха оценени и други фактори, които може да са допринесли за причинените на промишлеността на Съюза сериозни затруднения.
                  
               4.2.1.   Внос от други трети държави
         
         
                     (66)
                  
                  
                     Вносът от други трети държави също се увеличава през разследвания период от 23 % на 29,3 % (+ 6,3 %), изразен като пазарен дял.
                     
                                 Пазарен дял (%)
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 
                                    Съюз
                                 
                              
                              
                                 
                                    61,4
                                 
                              
                              
                                 
                                    54,8
                                 
                              
                              
                                 
                                    46,7
                                 
                              
                              
                                 
                                    40,5
                                 
                              
                              
                                 
                                    39,3
                                 
                              
                           
                                 Камбоджа
                              
                              
                                 15,4
                              
                              
                                 20,0
                              
                              
                                 23,1
                              
                              
                                 28,8
                              
                              
                                 25,1
                              
                           
                                 Мианмар/Бирма
                              
                              
                                 0,2
                              
                              
                                 2,5
                              
                              
                                 4,8
                              
                              
                                 3,5
                              
                              
                                 6,3
                              
                           
                                 
                                    Камбоджа и Мианмар/Бирма
                                 
                              
                              
                                 
                                    15,6
                                 
                              
                              
                                 
                                    22,5
                                 
                              
                              
                                 
                                    27,9
                                 
                              
                              
                                 
                                    32,3
                                 
                              
                              
                                 
                                    31,4
                                 
                              
                           
                                 Тайланд
                              
                              
                                 12,2
                              
                              
                                 11,5
                              
                              
                                 11,8
                              
                              
                                 12,9
                              
                              
                                 13,8
                              
                           
                                 Индия
                              
                              
                                 4,7
                              
                              
                                 4,0
                              
                              
                                 5,8
                              
                              
                                 6,8
                              
                              
                                 7,3
                              
                           
                                 Пакистан
                              
                              
                                 2,5
                              
                              
                                 2,9
                              
                              
                                 3,3
                              
                              
                                 3,3
                              
                              
                                 3,2
                              
                           
                                 Други държави
                              
                              
                                 3,7
                              
                              
                                 4,4
                              
                              
                                 4,5
                              
                              
                                 4,3
                              
                              
                                 5,1
                              
                           
                                 
                                    Всички други държави, взети заедно (без Камбоджа и Мианмар/Бирма)
                              
                              
                                 
                                    23,0
                                 
                              
                              
                                 
                                    22,8
                                 
                              
                              
                                 
                                    25,4
                                 
                              
                              
                                 
                                    27,3
                                 
                              
                              
                                 
                                    29,3
                                 
                              
                           
                                 
                                    Източник: Евростат.
                              
                           
               
                     (67)
                  
                  
                     Въпреки че вносът от други трети държави може отчасти да обясни понижаването на пазарния дял на Съюза, увеличението на пазарния дял на тези държави, дори взети заедно, е много по-ограничено от това за Камбоджа и Мианмар/Бирма (+ 15 %).
                  
               
                     (68)
                  
                  
                     Освен това, и което е най-важно — както е показано в таблицата по-долу, през разследвания период среднопретеглените цени на вноса от други държави са много по-високи от тези на вноса от Камбоджа и Мианмар/Бирма, както и от цените в Съюза (8). Сравнението между цената на вноса от Тайланд и тази от Мианмар/Бирма показва разлика от 85 %. При сравнение между цената на вноса от Индия и тази на вноса от Камбоджа разликата е 72 %. Това потвърждава също така заключението по-горе, че по-ниските цени са дали възможност на Мианмар/Бирма и Камбоджа рязко да увеличат своя износ за Съюза през разследвания период.
                     
                                  
                              
                              
                                 2012/2013 г.
                              
                              
                                 2013/2014 г.
                              
                              
                                 2014/2015 г.
                              
                              
                                 2015/2016 г.
                              
                              
                                 2016/2017 г.
                              
                           
                                 Съюз
                              
                              
                                 667,3
                              
                              
                                 649,5
                              
                              
                                 693,3
                              
                              
                                 728,3
                              
                              
                                 711,5
                              
                           
                                 Камбоджа
                              
                              
                                 588,4
                              
                              
                                 512,8
                              
                              
                                 562,6
                              
                              
                                 547,4
                              
                              
                                 552,2
                              
                           
                                 Мианмар/Бирма
                              
                              
                                 420,0
                              
                              
                                 366,5
                              
                              
                                 414,7
                              
                              
                                 410,1
                              
                              
                                 405,4
                              
                           
                                 Тайланд
                              
                              
                                 946,7
                              
                              
                                 863,5
                              
                              
                                 896,8
                              
                              
                                 825,7
                              
                              
                                 751,1
                              
                           
                                 Индия
                              
                              
                                 925,7
                              
                              
                                 1 054,1 
                              
                              
                                 1 061,0 
                              
                              
                                 893,0
                              
                              
                                 949,2
                              
                           
                                 Пакистан
                              
                              
                                 924,3
                              
                              
                                 999,7
                              
                              
                                 996,0
                              
                              
                                 846,3
                              
                              
                                 926,3
                              
                           
                                 
                                    Източник: Евростат и отговори на въпросника.
                              
                           
               4.2.2.   Структурни затруднения в сектора на ориза в Италия
         
         
                     (69)
                  
                  
                     В своето изявление при започване на процедурата федерацията на оризопроизводителите в Камбоджа заяви, че затрудненията в сектора на ориза в Италия са като цяло по-тежки от тези в останалата част на Съюза, поради което не могат да се обяснят единствено с увеличаването на вноса.
                  
               
                     (70)
                  
                  
                     Действително от отговорите на въпросника и извършената проверка стана ясно, че състоянието на промишлеността на Съюза е по-лошо в Италия, отколкото в Испания. Това отчасти се дължи на факта, че пазарът на ориза в Испания е организиран по различен начин, поради което е по-устойчив по отношение на търсенето и предлагането, както и по отношение на ценообразуването. Въпреки това Комисията извърши разследване в рамките на целия Съюз въз основа на състоянието на промишлеността на Съюза като цяло и на представителна извадка. Както е пояснено по-горе, разследването показа, че са налице цялостни затруднения за промишлеността на Съюза.
                  
               4.2.3.   Внос на „неолющен ориз“ от Гвиана
         
         
                     (71)
                  
                  
                     Някои заинтересовани страни заявиха също така, че увеличеният внос на ориз от Гвиана е допринесъл за сериозните затруднения. Внасяният от Гвиана ориз не е бланширан (състои се от т.нар. „неолющен ориз“), поради което не попада в обхвата на разследването, не е включен в посочените по-горе статистически данни и не се счита за имащ отношение към случая.
                  
               4.2.4.   Износ на промишлеността на Съюза
         
         
                     (72)
                  
                  
                     Правителството на Камбоджа заяви, че един от аспектите, на които не е обърнато внимание в контекста на установяването на причинно-следствената връзка, е експортната насоченост на промишлеността на Съюза. Това твърдение обаче не беше подкрепено с доказателства и въпреки че през разследвания период износът действително нараства от 3 % на 7 % от общото производство, той все пак представлява много малка част от производството на Съюза. Освен това увеличението на износа (+ 11 000 тона) е много по-малко от това на вноса от Камбоджа и Мианмар/Бирма (+ 147 000 тона).
                  
               4.2.5.   Намаляването на производството на ориз Indica се дължи на увеличаване на производството на ориз Japonica
         
         
                     (73)
                  
                  
                     Правителството на Камбоджа заяви също така, че производството на ориз Indica в Съюза не е засегнато от вноса, а е по-скоро в процес на циклично пренасочване между видовете ориз Japonica и Indica по решение на производителите от Съюза.
                  
               
                     (74)
                  
                  
                     Вярно е, че производителите могат да пренасочват производството между видовете ориз Indica и Japоnica. Това пренасочване обаче се основава на икономически съображения, включително търсенето и пазарната цена. В този контекст при разследването бе потвърдено, че поради засилената конкуренция от вноса на ориз Indica на ниски цени някои производители действително не са имали друга възможност, освен да се пренасочат към производство на ориз Japonica. Поради това не става въпрос за циклично пренасочване, нито за съзнателен избор, а за мерки за самозащита. В средносрочен план обаче това не е устойчиво решение, тъй като пренасочването на производството от Indica към Japonica от своя страна предизвика свръхпредлагане на ориз Japonica и ценови натиск за този вид ориз. По тази причина земеделските стопани са като цяло в трудно положение.
                  
               
                     (75)
                  
                  
                     Изложеният по-горе аргумент обаче е от ограничено значение, тъй като промишлеността на Съюза се състои от преработватели на ориз, а не от производители, като последните се считат за доставчици на суровината.
                  
               4.2.6.   Заключение относно причинно-следствената връзка
         
         
                     (76)
                  
                  
                     Комисията установи наличието на причинно-следствена връзка между изпитваните от промишлеността на Съюза сериозни затруднения и вноса от Камбоджа и Мианмар/Бирма. Освен това Комисията определи фактори, които също са повлияли на тези затруднения. Сред тях, по-специално, са вносът от трети държави и вносът на неолющен ориз от Гвиана. Не бе установено обаче тези фактори да са отслабили причинно-следствената връзка, дори при разглеждане на евентуалното им съвкупно въздействие. Следователно може да се заключи, че евентуалното въздействие на посочените по-горе фактори върху състоянието на промишлеността на Съюза не отслабва връзката между обема и цените на вноса от Камбоджа и Мианмар/Бирма, от една страна, и изпитваните от промишлеността на Съюза сериозни затруднения, от друга страна.
                  
               5.   ЗАКЛЮЧЕНИЯ И ПРИЕМАНЕ НА МЕРКИ
         
         
                     (77)
                  
                  
                     Заключението е, че вносът на ориз Indica от Камбоджа и Мианмар/Бирма се извършва в обеми и на цени, които причиняват сериозни затруднения за промишлеността на Съюза, поради което е основателно да бъдат въведени предпазни мерки.
                  
               
                     (78)
                  
                  
                     Поради това в съответствие с член 22, параграф 1 от Регламента за ОСП прилаганото по Общата митническа тарифа мито от 175 EUR/тон следва да бъде въведено отново.
                  
               
                     (79)
                  
                  
                     По силата на член 28 от Регламента за ОСП защитните мерки следва да се въведат повторно дотогава, докато е необходимо да се противодейства на влошаването на икономическото и финансовото състояние на преработвателите от Съюза. Срокът на повторно въвеждане обаче следва да не надвишава три години, освен ако не бъде продължен при надлежно обосновани обстоятелства.
                  
               
                     (80)
                  
                  
                     Комисията смята, че в настоящия случай мерките следва да бъдат въведени за период от три години с цел да се даде възможност на промишлеността на Съюза да се възстанови от въздействието на вноса от Камбоджа и Мианмар/Бирма.
                  
               
                     (81)
                  
                  
                     Комисията обаче е на мнение, че защитните мерки следва да бъдат постепенно либерализирани през посочения период по посочените по-долу причини.
                  
               
                     (82)
                  
                  
                     Основната цел на Регламента за ОСП е да се подкрепят усилията на развиващите се държави за намаляване на бедността и насърчаване на доброто управление и устойчивото развитие, като чрез международна търговия им се помогне да генерират по-специално трудова заетост, индустриализация и допълнителни приходи. Специалният режим „Всичко освен оръжие“ (ВОО), определен в Регламента за ОСП, помага на най-бедните и най-уязвимите държави в света да се ползват от наличните възможности за търговия. Тези държави до голяма степен имат сходен икономически профил. Те са уязвими поради своята слаба и недиверсифицирана експортна база и по тази причина се ползват от определени средства за защита по Регламента за ОСП, като например освобождаване от отделянето на продукти от обхвата на преференции по ОСП, както и освобождаване от прилагането на автоматични защитни мерки.
                  
               
                     (83)
                  
                  
                     Поради това Комисията сметна, че принципно погледнато, постепенното намаляване на митническата ставка в продължение на период от три години, както е посочено по-долу, е основателно по отношение на бенефициерите по режима ВОО.
                  
               
                     (84)
                  
                  
                     Постепенното намаляване би било достатъчно също така да се противодейства на влошаването на икономическото и/или финансовото състояние на преработвателите от Съюза. От друга страна не би се наложило спрямо Камбоджа и Мианмар/Бирма да се прилагат пълните мита за целия тригодишен период, като износът от тези държави ще се затрудни, но те постепенно ще могат да изнасят повече ориз Indica за Съюза.
                  
               
                     (85)
                  
                  
                     Съответно се предвижда за период от три години да бъде въведено повторно следното мито:
                     
                                  
                              
                              
                                 Година 1
                              
                              
                                 Година 2
                              
                              
                                 Година 3
                              
                           
                                 Мито (EUR/тон)
                              
                              
                                 175
                              
                              
                                 150
                              
                              
                                 125
                              
                           
               
                     (86)
                  
                  
                     Прилаганата понастоящем по Общата митническа тарифа митническа ставка от 175 EUR/тон подлежи евентуално на корекции в посока понижаване по силата на член 180 от Регламент (ЕС) № 1308/2013 на Европейския парламент и на Съвета (9). По тази причина ако в резултат на тези корекции прилаганите по Общата митническа тарифа мита станат по-ниски от посочените в съображение 85 мита, последните следва да бъдат съответно изменени, за да не превишават прилаганото по Общата митническа тарифа мито в който и да било момент през периода на прилагане на мерките. Поради това приложимите защитни мерки трябва да бъдат по-ниската от двете стойности — коригираното мито или приложимото мито, посочено в съображение 85.
                  
               
                     (87)
                  
                  
                     На последно място, с цел да се предостави правна сигурност на вносителите на разглеждания продукт, много заинтересовани страни поискаха продуктите, които вече са изпратени за Съюза, да не попадат в обхвата на горепосочените мерки. В съответствие с настоящата си практика по отношение на процедурите за защитни мерки Комисията смята, че такава „транспортна клауза“ в случая е действително основателна, поради което искането бе уважено.
                  
               
                     (88)
                  
                  
                     Мерките, предвидени в настоящия регламент, са в съответствие със становището на Комитета по общите преференции, посочен в член 39, параграф 3 от Регламент (ЕС) № 978/2012,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Временно се въвеждат повторно митата по Общата митническа тарифа върху вноса на ориз Indica с произход от Камбоджа и Мианмар/Бирма и класиран понастоящем в кодове по КН 1006 30 27, 1006 30 48, 1006 30 67 и 1006 30 98.
            
            
               2.   Приложимото мито в EUR за тон от описания в параграф 1 продукт е 175 за първата година, 150 за втората година и 125 за третата година, считано от датата на влиза в сила на настоящия регламент.
            
            
               3.   Ако Комисията коригира размера на митото по Общата митническа тарифа по силата на член 180 от Регламент (ЕС) № 1308/2013, посоченото в параграф 2 мито следва да бъде фиксирано на нивото на по-ниската от двете стойности — коригираното мито по Обща митническа тарифа или посоченото в параграф 2 мито.
            
         
         
            Член 2
            Вносът на посочените в член 1 продукти, които към датата на влизане в сила на настоящия регламент вече са изпратени за Съюза, при условие че местоназначението им не може да бъде променено, не подлежи на митото, определено в член 1, параграф 2.
         
         
            Член 3
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 януари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 303, 31.10.2012 г., стр. 1.
         
            (2)  ОВ C 100, 16.3.2018 г., стр. 30.
         
            (3)  Делегиран регламент (ЕС) № 1083/2013 на Комисията от 28 август 2013 г. за установяване на правила във връзка с процедурата по временно оттегляне на тарифни преференции и приемане на общи защитни мерки в съответствие с Регламент (ЕС) № 978/2012 на Европейския парламент и на Съвета за прилагане на схема от общи тарифни преференции (ОВ L 293, 5.11.2013 г., стр. 16).
         
            (4)  Бяха изпратени въпросници и извършени контролни посещения в помещенията на следните производители: Laguna de Santaolalla S.L., Испания, Vercellino Flavio e Paolo S.S., Италия, Coppo e Garrione Societa' Agricola S.S., Италия, Maro Giovanni, Paolo e Pietro, Италия, Locatelli Francesco, Италия.
         
            (5)  Тези заинтересовани страни са Haudecoeur, Amru Rice, правителството на Камбоджа и федерацията на оризопроизводителите в Мианмар/Бирма (Myanmar Rice Federation — MRF).
         
            (6)  Данните са публично достъпни на уебсайта Europa: https://ec.europa.eu/agriculture/cereals/trade_en
         
            (7)  Регламент (ЕС) 2018/825 на Европейския парламент и на Съвета от 30 май 2018 г. за изменение на Регламент (ЕС) 2016/1036 за защита срещу дъмпингов внос от страни, които не са членки на Европейския съюз, и на Регламент (ЕС) 2016/1037 относно защитата срещу субсидиран внос от държави, които не са членки на Европейския съюз (ОВ L 143, 7.6.2018 г., стр. 1).
         
            (8)  Тези цени не включват разходите след вноса, нито транспортните разходи.
         
            (9)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).